Znamo da imamo oksimoron u naslovu, ali kad pogledate trailer za Saint Kotar sve će vam biti jasno. Saint Kotar je domaća igra koju razvijaju cure i dečki iz studija Red Martyr Entertainment. Riječ je 2.5D point and click avanturi koja nas settingom i atmosferom neodoljivo podsjeća na Alan Wakea što je ogroman kompliment.

Možete pogoditi po nazivu igre da je mjesto radnje Gorski Kotor, odnosno mjesto Sveti Kotar. Ovdje nećemo pronaći onaj idilični i snježni Gorski Kotar gdje u Fužinama ispijate kuhano vino i gin, već sasvim drugačiji i puno mračniji Gorski Kotar u kojem se događaju čudne stvari.

Ekipa je izbacila novi trailer i nekoliko novih slika, a uskoro kreće Kickstarter kampanja.

Uz samu Kickstarter kampanju, ekipa će odmah igračima ponuditi i sat vremena igrivog demoa gdje ćete moći isprobati uvodni dio igre. Igru možete već sad staviti na wishlistu putem Steama.

Kickstarter kampanja kao i demo izlaze vrlo brzo, pa ako želite i možete, podržite domaće snage.